Klosterenga økologiboliger

Klosterenga økologiboliger (Klosterenga borettslag) er en økologisk bygård i Gamlebyen i Bydel Gamle Oslo i Oslo. Borettslaget ligger i Nonnegata 17-21 med inngang fra sør via Østfoldgata, en sidegate til Schweigaards gate. Bygningens nordlige fasade ligger mot Klosterenga skulpturpark. 

Borettslaget er tilknyttet Ungdommens Selvbyggerlag (USBL), og sto innflyttingsklart i mars 2000. 

Bygningen er på 6 etasjer og består av 35 leiligheter fordelt på 10 toroms-, 10 treroms- og 15 fireromsleiligheter. 

Det økologiske boligprosjektet er det første i sitt slag i Norge. Målet var å lage en energieffektiv og miljøvennlig bygård. Bygningen har blant annet solfangere på taket for varmtvann og gulvvarme til leilighetene, fasaden mot sør har dobbelt glassvegg som en del av et passivt solvarmesystem og det er varmegjenvinning og balansert ventilasjon med varmegjenvinning i leilighetene. Sentralstøvsuger, utvidet avfallssortering, kompostreaktor, økologisk bakgård og lokal rensing av gråvann er andre elementer i bygårdens økologiske profil.Klosterenga. Artikkel i Bladet BO nr. 3/2008 (29. september 2008) I gården drives det økologisk hage.

 Referanser 

 Eksterne lenker 


Kategori:Borettslag i Oslo
Kategori:Bydel Gamle Oslo
Kategori:Økologi